വാര്ണറെ നിലനിര്ത്തണം സണ്റൈസേഴ്സ് ഉടമകള്ക്ക് കത്തെഴുതി ആരാധകര് വരുന്ന ഐപിഎല് സീസണില് മുന് ക്യാപ്റ്റന് ഡേവിഡ് വാര്ണറെ ടീമില് നിലനിര്ത്തണമെന്ന ആവശ്യവുമായി സണ്റൈസേഴ്സ് ആരാധകര്. ഇക്കാര്യം ആവശ്യപ്പെട്ട് അവര് ഫ്രാഞ്ചൈസി ഉടമകള്ക്ക് കത്തെഴുതി. NoWarnerNoSRH എന്ന ഹാഷ്ടാഗുമായി ആരാധകര് ട്വിറ്ററില് ക്യാമ്ബയിനും നടത്തുന്നുണ്ട്. srh fans david warner സീസണില് മോശം ഫോമിലായിരുന്ന താരത്തിന് ആദ്യം ക്യാപ്റ്റന് സ്ഥാനവും പിന്നീട് ടീമിലെ സ്ഥാനവും നഷ്ടപ്പെട്ടിരുന്നു. വെറും 3 ജയവും 6 പോയിന്്റുമായി പോയിന്്റ് പട്ടികയില് അവസാന സ്ഥാനത്തായിരുന്നു സണ്റൈസേഴ്സ്. ടീമിന്്റെയും തന്്റെയും മോശം പ്രകടനങ്ങള്ക്ക് പിന്നാലെ വരുന്ന സീസണില് തന്നെ ഫ്രാഞ്ചൈസി നിലനിര്ത്തിയേക്കില്ലെന്ന് വാര്ണര് സൂചിപ്പിച്ചിരുന്നു. തന്നെ പുറത്തിരുത്താനുള്ള കാരണമെന്താണെന്ന് ഫ്രാഞ്ചൈസി അറിയിച്ചില്ലെന്നും വരുന്ന സീസണില് പുതിയ ഏതെങ്കിലും ഫ്രാഞ്ചൈസിയെ നയിച്ചേക്കുമെന്നും അദ്ദേഹം വ്യക്തമാക്കി. സണ്റൈസേഴ്സിനായി കളിച്ച് മൂന്ന് തവണ ഓറഞ്ച് ക്യാപ്പ് നേടിയ വാര്ണര് 2016ല് അവരെ കിരീടത്തിലേക്ക് നയിച്ചു. ഐപിഎലില് ഏറ്റവും അധികം റണ്സ് നേടിയ താരങ്ങളില് അഞ്ചാം സ്ഥാനത്താണ് വാര്ണര്. Read Also : ഐപിഎല് 2021 കൊല്ക്കത്തയെ വിറപ്പിച്ച് ഡല്ഹി കീഴടങ്ങി കൊല്ക്കത്ത ചെന്നൈ ഫൈനല് വെള്ളിയാഴ്ച്ച അതേസമയം, ബാംഗ്ലൂരിന് പിന്നാലെ ഡല്ഹിയെയും തോല്പിച്ച് കൊല്ക്കത്ത നൈറ്റ് റൈഡേഴ്സ് ഫൈനലില് പ്രവേശിച്ചു. ആവേശകരമായ രണ്ടാം ക്വാളിഫയറില്, ചെന്നൈ സൂപ്പര് കിങ്സിനോട് തോറ്റ് വീണ്ടും ഭാഗ്യ പരീക്ഷണത്തിന് ഇറങ്ങിയ ഡല്ഹിയെ മൂന്ന് വിക്കറ്റിന് തോല്പിച്ചാണ് കൊല്ക്കത്ത ഫൈനലില് എത്തിയത്. ഓപ്പണര്മാരായ ശുഭ്മാന് ഗില്ലും46 വെങ്കിടേഷ് അയ്യരും 55മാണ് കൊല്ക്കത്തയെ അനായാസ ജയത്തിലേക്ക് നയിച്ചത്. ഫൈനല് പോരാട്ടത്തില് കൊല്ക്കത്ത നൈറ്റ് റൈഡേഴ്സ് ധോണിയുടെ ചെന്നൈ സൂപ്പര് കിങ്സിനെ നേരിടും. ഓപ്പണര്മാര് ചേര്ന്ന് ആദ്യ വിക്കറ്റില് തന്നെ 96 റണ്സ് അടിച്ചെടുത്ത് കൊല്ക്കത്തയെ വിജയതീരത്ത് എത്തിച്ചിരുന്നു. പിന്നീട് കളി അവസാനത്തില് ജയപരാജയ സാധ്യത മാറിമറിഞ്ഞു. അവിശ്വസിനീയമായ ഡല്ഹി മത്സരത്തിലേക്ക് തിരിച്ചുവന്നതു. കൊല്ക്കത്തന് താരങ്ങള് ഒന്നിനു പിറകെ ഒന്നായ കൂടാരം കയറി. ഒടുവില് കളി ഡല്ഹി ജയിക്കുമെന്നായപ്പോള് അവസാന ഓവറിലെ അഞ്ചാം പന്തില് രാഹുല് തൃപതി അശ്വിനെ സിക്സര് പറത്തി കളി ജയിച്ചു. Story Highlights : srh fans supports david warner